(ພາບປະກອບ)
ຕອນບ່າຍວັນທີ 28/10, ທີ່ການຕ້ອນຮັບທ່ານພົນເອກ ໂດ້ບ໋າຕິ້, ເສນາທິການໃຫຍ່, ລັດຖະມົນຕີຊ່ວຍວ່າການກະຊວງປ້ອງກັນປະເທດຫວຽດນາມ ທີ່ນຳໜ້າຄະນະຜູ້ແທນຂັ້ນສູງກະຊວງປ້ອງກັນປະເທດຫວຽດນາມ ມາຢ້ຽມຢາມກຸຍບາ ຢ່າງເປັນທາງການ ໃນລະຫວ່າງວັນທີ 25 – 28/10, ທ່ານປະທານກຸຍບາ Raul Castro ຢືນຢັນຄວາມຫວັງ ກໍຄືຄວາມຕັດສິນໃຈຮັກສາສາຍພົວພັນອັນສະໜິດແໜ້ນ ແລະ ເປັນມູນເຊື້ອອັນດີງາມລະຫວ່າງກຳລັງປະກອບອາວຸດຂອງ 2 ປະເທດ. ທ່ານປະທານ ກຸຍບາ ສະແດງຄວາມພາກພູມໃຈຍ້ອນໃນໄລຍະຜ່ານມາ ການຮ່ວມມືດ້ານປ້ອງກັນຊາດລະຫວ່າງ 2 ປະເທດ ໄດ້ກ້າວເຂົ້າສູ່ລວງເລິກ, ດ້ວຍການເອົາໃຈໃສ່ເຖິງປະສິດທິຜົນການຮ່ວມມື, ທັງ ຢືນຢັນວ່າ ການພົວພັນອັນດີງາມນີ້ໄດ້ປະກອບສ່ວນຕອບສະໜອງຄວາມຕ້ອງການຍົກສູງຄວາມສາມາດປ້ອງກັນຂອງ 2 ປະເທດ. ທ່ານ Raul Castro ເນັ້ນໜັກວ່າ, ການຮ່ວມມືດ້ານປ້ອງກັນຊາດແມ່ນສັນຍາລັກແຫ່ງການພົວພັນຮ່ວມມືມິດຕະພາບ, ບໍລິສຸດ ແລະ ນ້ຳໃຈອ້າຍນ້ອງແບບພິເສດລະຫວ່າງ 2 ລັດ ແລະ 2 ຊາດຫວຽດນາມ - ກຸຍບາ.
(ແຫຼ່ງຄັດຈາກ VOV)